
Violations of international humanitarian law are not a new phenomenon. Nor is the establishment of an international criminal court to counter such violations a new idea.
International humanitarian law already provides for a repression mechanism that imposes on States the obligation to initiate legal proceedings and to search for persons alleged to have committed grave breaches, wherever they may be. If this mechanism were duly applied, it would guarantee efficient and impartial repression of breaches in all circumstances. It must be acknowledged, however, that the reality is quite different.
Reprimarea penală a violărilor Drepturilor Internaţional Umanitar reprezintă un segment al dreptului internaţional penal. Ea este definită ca un ansamblu al regulilor juridice recunoscute în relaţiile internaţionale şi are ca scop protejarea ordinii sociale internaţionale prin urmărirea, judecarea şi condamnarea actelor care îi aduc atingere.
Principiul represiunii universale consacră o derogare de la teritorialitatea legii penale interne.
Un principiu specific Dreptului Internaţional Umanitar îl reprezintă imprescriptibilitatea crimelor contra păcii, contra umanităţii şi a crimelor de război, conform stipulaţiilor Convenţiei Naţiunilor Unite din 1968.
Principiul legitimei apărări se constituie într-o cauză exoneratoare de răspundere penală în situaţiile când pentru salvarea unui interes legitim, personal sau public, se iau măsuri de apărare împotriva faptelor internaţionale ilicite ale unui stat sau ale unei persoane; evident că măsurile de legitimă apărare trebuie să fie proporţionale cu gravitatea pericolului. Un alt principiu al Dreptului Internaţional Penal este acela conform căruia ordinul ierarhic nu înlătură răspunderea penală, el fiind consacrat în statutele tribunalelor internaţionale penale, în legislaţiile naţionale ale statului dar originea o are în doctrina juridică; el arată că agenţii statului, au nu numai dreptul dar şi obligaţia de a nu executa ordinele superioare contra Dreptului Internaţional Umanitar, existenţa unui astfel de ordin în comiterea crimelor internaţionale neputând fi un mijloc de apărare, ci doar o circumstanţă atenuantă.
Răspunderea internaţională penală îşi are fundamentul în încălcarea normelor imperative ale dreptului internaţional, prin fapte ilicite de o deosebită periculozitate pentru comunitatea internaţională, atât în timp de pace, cât şi în timp de război.
Aderând la tratatele internaţionale de drept umanitar, statele se angajează să le respecte cu bună credinţă Convenţiile internaţionale nu fac precizări decât asupra infracţiunilor grave indicându-le în mod expres, recomandând statelor să stabilească singure pedepsele pentru aceste infracţiuni, instanţelor competente a le judeca, precum şi clarificarea altor fapte contrare dreptului internaţional ca fiind infracţiuni sau delicte.
Infracţiunile la dreptul internaţional aplicabil în conflictele armate sunt clasificate, de către convenţiile internaţionale care le definesc, în “infracţiuni grave” şi “alte infracţiuni”.
Infracţiunile grave sunt încălcările grave comise de către o parte beligerantă la adresa persoanelor şi bunurilor aflate sub protecţia convenţiilor internaţionale (art. 50 din Convenţia I de la Geneva din 1949, art. 51 din Convenţia a II-a, art. 130 din Convenţia a III-a, art. 147 din Convenţia a IV-a, art. 11 şi 85 din Protocolul adiţional I din 1977).
Infracţiunile grave la instrumentele internaţionale de dreptul conflictelor armate sunt considerate crime de război şi se pedepsesc penal.
Convenţiile de la Geneva din 1949 declară ca fiind astfel de infracţiuni grave următoarele fapte comise împotriva răniţilor, bolnavilor şi naufragiaţilor, prizonierilor de război, populaţiei civile sau împotriva persoanelor şi bunurilor aflate sub protecţie specială: omuciderea internaţională; tratarea sau tratamentele inumane, inclusiv experimentele biologice; faptul de a cauza în mod intenţionat mari suferinţe sau de a aduce grave atingeri integrităţii fizice sau sănătăţii; faptul de a fi lipsit (combatantul) de dreptul său de a fi judecat în mod legal şi imparţial; deportarea sau transferul ilegal; detenţiunea ilegală; luarea de ostatici; distrugerea şi însuşirea de bunuri, nejustificate de necesităţile militare, şi desfăşurate pe scară mare în mod arbitrar.
La acestea, Protocolul Adiţional I din 1977 adaugă:
– actele şi omisiunile nejustificate prin care se compromite sănătatea şi integritatea fizică sau mentală a persoanelor aflate în puterea părţii adverse sau internate, deţinute sau private de libertate ca urmare a conflictului armat;
– lansarea unui atac fără discriminare, afectând populaţia civilă sau bunuri cu caracter civil;
– lansarea unui atac împotriva lucrărilor sau instalaţiilor conţinând forţe periculoase;
– atacarea localităţilor neapărate şi a zonelor demilitarizate;
– atacarea unei persoane, cunoscând că este scoasă din luptă;
– utilizarea cu perfidie a semnului distinctiv al Crucii Roşii sau a altor semne protectoare recunoscute de convenţiile internaţionale;
– transferarea de către puterea ocupată a unei părţi a populaţiei sale civile în teritoriul pe care îl ocupă sau deportarea ori transferarea în interiorul sau în afara teritoriului ocupat a totalităţii sau a unei părţi a populaţiei acestui teritoriu;
– orice întârziere nejustificată în repatrierea prizonierilor de război sau a civililor;
– practicile de aparheid şi celelalte practici inumane şi degradante bazate pe discriminarea rasială care dau loc unor ofense grave la adresa demnităţii personale;
– faptul de a îndrepta atacuri împotriva patrimoniului cultural sau spiritual al poporului.
Alte infracţiuni, la instrumentele internaţionale, sunt actele contrare dispoziţiilor acestora şi care nu sunt crime de război. Ele pot fi infracţiuni sau abateri disciplinare şi se sancţionează penal sau disciplinar.
În anumite manuale ale legilor şi obiceiurilor războiului sunt date ca exemple de “alte infracţiuni” următoarele acte: folosirea armelor şi metodelor de război interzise; mutilarea de cadrave; abuzuri de drapel parlamentar; distrugerea nejustificată de bunuri culturale; jaful; obligarea prizonierilor sau civililor inamici de a efectua lucrări de natură militară care le-ar pune viaţa în pericol; refuzul de a cruţa supravieţuitorii.
Faptul că aproape toate statele sunt părţi la Convenţiile de la Geneva din 1949 şi la Protocoalele lor Adiţionale din 1977 face ca obligaţia reprimării pe plan naţional a infracţiunilor la Dreptul Internaţional Umanitar să aibă un caracter general. Totuşi, maniera în care statele au realizat în practică această obligaţie este extrem de diversificată.
Regulile generale prevăzute în convenţiile internaţionale pentru reprimarea infracţiunilor la normele Dreptului Internaţional Umanitar impun statelor luarea unor măsuri pe plan naţional: să emită ordine şi instrucţiuni pentru asigurarea respectării Convenţiilor ratificate; stabilirea măsurilor legislative necesare sancţionării penale a persoanelor care au comis sau au dat ordin să se comită oricare dintre infracţiunile grave; să urmărească persoanele bănuite de a fi comis sau de a fi ordonat să se comită oricare dintre infracţiunile grave şi deferirea lor propriilor tribunale (indiferent de naţionalitatea acestor persoane); să nu se exonereze şi nici să exonereze un alt stat de răspunderea pentru comiterea infracţiunilor grave; să faciliteze deschiderea unor anchete la cererea unei părţi la conflict cu privire la orice pretinsă violare a convenţiilor, iar dacă nu se realizează un acord cu privire la procedura anchetei să se înţeleagă cu partea interesată asupra alegerii unui arbitru care va hotărî asupra procedurii de urmat; să asigure inculpaţilor beneficiile garanţiilor de procedură şi de liberă apărare.
Legea 159/1998 (M.Of. 283/31/1998) privind cooperarea autorităţilor române cu Tribunalul Internaţional pentru urmărirea persoanelor presupuse a fi responsabile de grave violări ale dreptului internaţional umanitar, comise pe teritoriul fostei Iugoslavii începând cu anul 1991, face următoarele referiri: procedura de cooperare se declanşează la cererea Tribunalului Internaţional de la Haga; Ministerul Justiţiei este autoritatea centrală competentă să primească cererea şi s-o verifice sub aspectul regularităţii formale şi să o transmită neîntârziat spre rezolvare organelor judiciare competente; Parchetul de pe lângă Curtea Supremă de Justiţie şi Ministerul de Interne vor furniza Ministerului Justiţiei datele pe care le deţin şi care prezintă relevanţă pentru soluţionarea cererilor primite de la Tribunalul Internaţional; cauzele care au ca obiect infracţiuni ce intră în competenţa Tribunalului Internaţional aflate în curs de urmărire penală sau de judecată în România, vor fi trimise Tribunalului Internaţional, conform art. 9 alineat 2 din statutul acestuia, care prevede prioritatea de jurisdicţie în favoarea sa.
Dacă mandatul de arestare emis de Tribunalul Internaţional sau de procurorul său poate fi pus în executare, Ministerul Justiţiei va comunica Tribunalului Internaţional impedimentele care au determinat neexecutarea mandatului; predarea persoanei arestate se va face fără a se recurge la procedura extrădării; organele judiciare române au obligaţia de a soluţiona şi alte cereri ale Tribunalului Internaţional având ca obiect identificarea unor persoane care pot fi martori sau experţi în cauzele aflate pe rolul acestuia.
Conferinţa Diplomatică a Plenipotenţialilor de la Roma în iunie 1998 a adoptat Tratatul privind crearea Curţii Penale Internaţionale Constituirea Curţii Penale Internaţionale are ca scop consolidarea cooperării internaţionale pentru urmărirea şi pedepsirea efectivă a crimelor ce ating comunitatea internaţională. Dar jurisdicţia sa se va exercita numai în legătură cu cele mai grave crime, care afectează la nivel global. Jurisdicţia Curţii Penale Internaţionale va fi complementară sistemelor naţionale sau internaţionale de justiţie penală, exercitându-se doar în cazul în care se constată că ele sunt ineficiente, inexistente, necooperante sau blocate.
Competenţa Curţii Permanente Internaţionale se exercită asupra unor categorii de crime: genocidul, crimele împotriva umanităţii comise în timp de pace şi de război, crimele de război, agresiunea (care urmează să primească o definiţie corespunzătoare în Tratat).
Este pentru prima dată după constituirea Tribunalelor Militare la Nürnberg şi Tokyo când se realizează o codificare, în cadrul unui tratat multilateral, a crimelor împotriva umanităţii, incluzând crima de apartheid, exterminarea, atacurile directe asupra populaţiei civile, sclavia, deportarea şi transferul forţat de populaţii, tortura, prostituţia forţată, dispoziţia de persoane .
Între Curtea Penală Internaţională şi Tribunalul Internaţional de la Haga există unele diferenţe: în timp ce Curtea va deţine autoritatea de a judeca crime comise oriunde în lume, Tribunalul Internaţional de la Haga are în competenţa sa doar evenimentele din Ruanda şi fosta Iugoslavie. Dacă Tribunalul este o creaţie a Consiliului de Securitate al O.N.U., Curtea Penală Internaţională este un tratat multilateral care consacră în dreptul internaţional convergenţa dintre principalele sisteme de drept penal, cel de sorginte latino-franco-germană şi cel de sorginte latino-anglo-saxonă (civil low şi common law).
Spre deosebire de Tribunalul Penal Internaţional de la Haga, Curtea Permanentă Internaţională va fi independentă faţă de Consiliul de Securitate al O.N.U., unde un număr redus de ţări iau decizii pentru tribunal.
Dacă unele state au preluat în legislaţia naţională clasificarea infracţiunilor grave prevăzută în instrumentele internaţionale, altele au adoptat un sistem propriu de clasificare.
În actualul Cod penal român sunt prevăzute o serie de infracţiuni grave la convenţiile internaţionale în Titlul al X-lea intitulat “Infracţiuni contra capacităţii de apărare a României”, şi anume: jefuirea celor căzuţi pe câmpul de luptă (art. 350); folosirea fără drept a emblemei Crucii Roşii pe timpul operaţiilor militare (art. 351), iar în Titlul al XI-lea intitulat “Infracţiuni contra păcii şi omenirii”, următoarele categorii de infracţiuni: genocidul (art. 357); tratamente neomenoase la adresa persoanelor protejate şi căzute în puterea adversarului (art. 358); distrugerea unor obiective sanitare şi însuşirea unor bunuri sanitare, nejustificate de necesităţile militare (art. 359); distrugerea, însuşirea sau jefuirea unor valori culturale (art. 360).
Pedepsele aplicate acestui gen de infracţiuni sunt de la 3 ani închisoare până la maximum de pedeapsă aplicabil pe teritoriul românesc (detenţia pe viaţă).
În Codul penal român, art. 121 se dispune că perscripţia nu înlătură executarea pedepselor principale pronunţate pentru infracţiunile contra păcii şi omenirii.
Reprimarea infracţiunilor prevăzute de instrumentele internaţionale se face prin intermediul legislaţiei naţionale şi când sunt comise de militarii care fac parte din trupele O.N.U. de menţinere sau impunere a păcii.
De problema reprimării naţionale, a violărilor Dreptului Internaţional Umanitar, s-a preocupat, în mod repetat, Societatea Internaţională de Drept Militar şi Dreptul războiului al cărei obiectiv special este, conform art. 3 al statutului său, găsirea căilor de armonizare a legislaţiilor penale interne atât între ele cât şi faţă de regulile dreptului internaţional.
În anul 1997 s-a adoptat Carta de la Atena asupra principiilor esenţiale ale represiunii naţionale a infracţiunilor grave la dreptul conflictelor armate.
Funcţionarea eficace a sistemului de reprimare a crimelor de război este direct legată de reprimarea în cadrul dreptului intern, de aplicarea regulii competenţei universale a tribunalelor naţionale în această materie, condiţie indispensabilă pentru eliminarea reală a impunităţii criminalilor de război; această regulă trebuie integrată în dreptul intern aşa cum rezultă ea din dreptul internaţional, prin recunoaşterea competenţei acestor tribunale de a judeca orice crimă de război, fără restricţii în ceea ce priveşte locul comiterii ei sau naţionalitatea autorului.
Dacă jurisdicţia penală internaţională rămâne o problemă pe care o va rezolva viitorul, în sistemul de reprimare internaţională a infracţiunilor la Dreptul Internaţional Umanitar statele pot utiliza dispoziţiile convenţiilor umanitare referitoare la cooperarea judiciară în materie penală.
În articolul 91, Protocolul Adiţional I din 1977, se arată că partea la conflict va răspunde pentru toate actele comise de persoanele aparţinând forţelor sale armate şi va fi obligată la despăgubiri în caz de violare a convenţiilor internaţionale.
Articolele 88 şi 89 din acelaşi instrument juridic prevăd: “statele îşi vor acorda cea mai largă întrajutorare posibilă în orice procedură referitoare la infracţiunile grave la instrumentele internaţionale; ele vor coopera în materie de extrădare; statele se vor angaja să acţioneze în conformitate cu Carta Naţiunilor Unitate”.
Adunarea Generală a O.N.U. a adoptat, în anul 1973, o rezoluţie prin care au fost consacrate “Principiile cooperării internaţionale în privinţa depistării, arestării, extrădării şi pedepsirii celor vinovaţi de crime de război şi de crime împotriva umanităţii”.
Dreptul Internaţional Umanitar este o încercare de ordonare a unei lumi imperfecte; el va fi ineficace însă atât timp cât nu se va edifica o cultură bazată pe drepturile omului. În zorii unui nou mileniu el trebuie reînsufleţit pentru ca lumea să nu mai fie bolnavă de greşelile făcute. Iată de ce primordialitatea Dreptului Internaţional Umanitar asupra forţei brutale şi nestăpânite reprezintă speranţa supravieţuirii civilizaţiei umane.
Hugo Grotius afirma în lucrarea sa de referinţă – „Despre dreptul războiului şi al păcii”: “violenţa care se dezvăluie, mai ales în război, are în ea ceva de fiară; de aceea trebuie să căutăm cu multă grijă s-o cuminţim prin omenie, pentru ca nu cumva, luând prea multă pildă de la fiare, să uităm că suntem oameni”.
Aceasta a fost, este şi va fi raţiunea existenţei, reafirmării, dezvoltării şi aplicării neîncetate a Dreptului Internaţional Umanitar.

